પાટણ-શિહોરી ત્રણ રસ્તાથી સુજનીપુર ગામ તરફ જવાના માર્ગની વચ્ચે આવેલ શ્રી સદારામ જીનીંગ-પ્રેસીંગ એન્ડ ઓઈલ ઈન્ડસ્ટ્રીઝના શેડમાં ખૂબજ મોટો જથ્થો કપાસનો પડેલ હોઈ અને આજે સવારે શોર્ટ ર્સિકટના કારણે એકાએક આગ લાગી હતી અને જોત જોતામાં આગે શેડમાં પડેલ તમામ કપાસને ઝપેટમાં લઈ લેતા વિકરાળ સ્વરૂપ થઈ જવા પામ્યું હતું અને ધુમાડાના ગોટે ગોટા બહાર નીકળતા અને આ બાબતની જાણ જીનીંગના માલીક ચંદનજી ઠાકોરને થતા તેઓ તાબડતોબ જીનીંગ ખાતે આવી કામ કરતા કમચારીઓને દૂર ખસી જવા જણાવ્યું હતું અને આ બાબતની જાણ નગરપાલિકાના ફાયર ફાઈટરને કરતા ત્રણ જેટલા ફાયર ફાઈટરો ઘટના સ્થળે પહોંચી પાણીનો મારો શરૂ કર્યો હતો તો પાણીના અન્ય ત્રણ ટેન્કરો પણ સ્થળ પર પહોંચી આગ પર કાબુ મેળવવાનો પ્રયાસ હાથ ધરાયો હતો તો આગ લાગ્યાના સમાચાર વાયુવેગે પ્રસતા આસપાસના ગામના લોકો સહિત પાટણ શહેરના લોકો ઘટના સ્થળે દોડી આવ્યા હતા.